AIS เปิดบริการสาขาใหม่แล้ววันนี้หวังตอกย้ำผู้นำด้านการดูแลลูกค้า
AIS เปิดบริการช็อปศูนย์การค้าบลูพอร์ต หัวหิน วันนี้ พร้อมส่งมอบประสบการณ์ดิจิทัลอย่างเต็มรูปแบบ หวังตอกย้ำการเป็นผู้นำด้านการดูแลลูกค้า
16 ก.พ. 2560


นางบุษยา สถิรพิพัฒน์กุล รองกรรมการผู้อำนวยการ สายงานบริหารลูกค้าและการบริการ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ตอกย้ำการเป็นผู้นำด้านการดูแลลูกค้า ล่าสุด เปิดตัว เอไอเอส ช็อป ชั้น 3 ศูนย์การค้าบลูพอร์ต หัวหิน จ.ประจวบคีรีขันธ์ พร้อมส่งมอบประสบการณ์ดิจิทัลอย่างเต็มรูปแบบ ด้วยบริการที่ตอบโจทย์ไลฟ์สไตล์ของลูกค้าในยุคดิจิทัลที่ชื่นชอบจัดการสิ่งต่างๆ ด้วยตนเอง (Self Service)  รวมทั้งยังนำเทคโนโลยีทันสมัยเข้ามาอำนวยความสะดวกให้ลูกค้าอย่างครบถ้วนทุกฟังก์ชัน  อาทิ Digitize Service ที่ให้บริการลูกค้าด้วย Tablet โดยลูกค้าไม่จำเป็นต้องรอรับบริการจากพนักงานที่เคาน์เตอร์หลักอีกต่อไป, Self Service Alley ที่ให้ลูกค้าได้รับความสะดวกรวดเร็ว โดยสามารถชำระค่าบริการและเติมเงินได้ง่ายๆ  ผ่านเครื่อง Payment Kiosk รวมถึง Service Vending  เครื่องบริการอัจฉริยะที่ลูกค้าสามารถเปิดเบอร์ใหม่พร้อมออกซิม หรือเปลี่ยนขนาดซิมได้ด้วยตนเอง นอกจากนี้ ยังมี Digital Product Arena ที่จัดเตรียมสินค้าไว้ให้ลูกค้าได้ทดลองใช้งานก่อนตัดสินใจซื้อ โดยฟังก์ชันทั้งหมดสามารถตอบโจทย์การใช้ชีวิตให้แก่ลูกค้าในยุคดิจิทัลได้ครบครัน 